Henrik Andersen, der er administrerende direktør for Elite Nord Frederikshavn A/S, som driver Frederikshavn White Hawks, har valgt at stoppe på posten. Henrik Andersen har de seneste 12 år været frivillig direktør i klubben, og ifølge en pressemeddelelse fra Elite Nord Frederikshavn A/S vil han nu have mere tid til at nyde tilværelsen. Det fremgår også, at afgangen var planlagt, da Henrik Andersen allerede for et par år siden gav udtryk for, at han ønskede at stoppe som administrerende direktør, men at han på grund af covid-19, og den økonomiske usikkerhed det medførte, valgte at tage endnu en tørn for at få navigeret Frederikshavn White Hawks gennem en økonomisk vanskelig tid. Henrik Andersen har i forvejen et fuldtidsjob som økonomichef hos Chrisfish, og han vil, efter han nu forlader jobbet som frivillig direktør Elite Nord Frederikshavn A/S, stadig give en hånd med i klubbestyrelsen. René Jørgensen, klubbens sales manager, overtager midlertidigt direktørposten i Elite Nord Frederikshavn A/S.

Referat:
Henrik Andersen forlader posten som direktør i Elite Nord Frederikshavn A/S.